ᱮᱪ. ᱰᱤ. ᱫᱮᱵᱽᱜᱚᱣᱰᱟ

ᱦᱚᱨᱫᱚᱱᱦᱚᱞᱞᱤ ᱰᱳᱰᱮᱜᱳᱣᱰᱟ ᱫᱮᱵᱽᱜᱳᱣᱰᱟ (ᱠᱚᱱᱱᱚᱰ: ಹರದನಹಳ್ಳಿ ದೊಡ್ಡೇಗೌಡ ದೇವೇಗೌಡ) (ᱡᱟᱱᱟᱢ ᱑᱘ ᱢᱮ ᱑᱙᱓᱓)  ᱫᱚ ᱥᱤᱧᱚᱛ ᱨᱤᱱᱤᱡ ᱑᱑ ᱟᱹᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱠᱟᱱᱟᱭ ᱾  ᱟᱡᱟᱜ ᱠᱟᱹᱢᱤᱠᱛᱚ ᱫᱚ ᱑᱙᱙᱖ ᱠᱷᱚᱱ ᱑᱙᱙᱗ ᱫᱷᱟᱹᱨᱤᱡ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱞᱟᱦᱟᱨᱮ ᱫᱚ ᱑᱙᱙᱔ ᱠᱷᱚᱱ ᱑᱙᱙᱖ ᱫᱷᱟᱹᱨᱤᱡ ᱟᱡ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱤᱱᱤᱡ ᱥᱤᱨᱟᱹ ᱢᱮᱱᱛᱨᱤ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾

 ᱮᱛᱚᱦᱚᱵ ᱡᱤᱭᱚᱱ 

ᱜᱳᱣᱰᱟᱦᱟᱜ ᱡᱟᱱᱟᱢ ᱫᱚ ᱑᱘ ᱢᱮ ᱑᱙᱓᱓ ᱨᱮ ᱦᱟᱞᱚᱱᱥᱟᱨᱤᱯᱤᱞᱤ ᱛᱟᱞᱩᱠ ᱨᱮᱱᱟᱜ ᱢᱤᱫ ᱟᱹᱛᱩᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱢᱮᱭᱥᱩᱨ ᱨᱮᱱᱟᱜ ᱞᱟᱦᱟ ᱥᱟᱢᱨᱟᱡᱽᱡᱚ (ᱱᱤᱛᱚᱜ ᱫᱚ ᱦᱚᱥᱚᱱ, ᱠᱚᱨᱱᱟᱴᱚᱠ ᱨᱮ) ᱨᱮᱱᱟᱜ ᱢᱤᱫ ᱣᱳᱠᱠᱟᱞᱤᱜᱟ ᱡᱟᱹᱛᱤ ᱜᱷᱟᱨᱚᱸᱡᱽ ᱨᱮ ᱾ ᱡᱟᱦᱟᱸ ᱫᱚ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ 
ᱟᱨ ᱢᱤᱫ ᱯᱟᱹᱪᱷᱟᱹᱠ ᱡᱟᱹᱛᱤ ᱞᱮᱠᱟᱛᱮ ᱦᱟᱹᱴᱤᱧ ᱟᱠᱟᱱ ᱟᱠᱚ ᱾  ᱟᱡ ᱵᱟᱵᱟ ᱫᱚ ᱫᱳᱰᱮ ᱜᱳᱣᱰᱟ ᱢᱤᱫ ᱪᱟᱹᱥᱤᱭ ᱛᱟᱦᱮᱸ ᱠᱟᱱᱟ ᱟᱨ ᱟᱡ ᱟᱭᱳ ᱫᱚ ᱫᱮᱵᱚᱢᱢᱟᱭ ᱛᱟᱦᱮᱸ ᱠᱟᱱᱟ ᱾

 ᱥᱮᱪᱮᱫ 

᱑᱙᱕᱐ ᱜᱮᱞᱟᱝ ᱨᱮᱱᱟᱜ ᱢᱩᱪᱟᱹᱫᱨᱮ ᱟᱡ ᱫᱚ ᱮᱞ. ᱵᱤ. ᱯᱚᱞᱤᱴᱮᱠᱱᱤᱠ, ᱦᱚᱥᱚᱱ ᱠᱷᱚᱱ ᱥᱤᱵᱤᱞ ᱤᱸᱡᱤᱱᱤᱭᱚᱨᱤᱝ ᱨᱮ ᱰᱤᱯᱞᱚᱢᱟᱭ ᱛᱚᱨᱟᱣ ᱠᱮᱫ-ᱟ ᱾ ᱟᱡᱟᱜ ᱡᱩᱣᱟᱹᱱ ᱚᱠᱛᱚᱨᱮ ᱜᱳᱣᱰᱟ ᱫᱚ ᱟᱡ ᱵᱟᱵᱟ ᱵᱟᱹᱫᱽᱨᱮ ᱪᱟᱥᱵᱟᱥ ᱠᱟᱹᱢᱤ ᱠᱚᱭ ᱜᱚᱲᱚ ᱟᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱑᱙᱕᱓ ᱨᱮ ᱨᱟᱡᱽᱟᱹᱨᱤᱨᱮ ᱵᱚᱞᱚᱱ ᱞᱟᱦᱟᱨᱮ ᱛᱤᱱᱟᱹᱝ ᱚᱠᱛᱚ ᱞᱟᱹᱜᱤᱫ ᱫᱚ ᱴᱷᱮᱠᱮᱫᱟᱨ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱩᱱᱤ ᱫᱚ ᱑᱙᱕᱔ ᱨᱮ ᱪᱮᱱᱚᱢᱢᱟ ᱥᱟᱶᱮ ᱵᱟᱯᱞᱟ ᱮᱱᱟ ᱾ ᱩᱱᱠᱤᱱ ᱨᱤᱱ ᱛᱩᱨᱩᱭ ᱜᱚᱴᱟᱝ ᱜᱤᱫᱽᱨᱟᱹ ᱥᱟᱶ ᱨᱮᱜᱮ ᱢᱮᱱᱟᱜ ᱠᱚᱣᱟ ᱾ ᱨᱟᱡᱽᱟᱹᱨᱤᱭᱟᱹ ᱮᱪ. ᱰᱤ. ᱰᱤ. ᱨᱮᱵᱚᱱᱱᱟ ᱟᱨ ᱮᱪ. ᱰᱤ. ᱰᱤ. ᱠᱩᱢᱟᱨᱥᱣᱟᱢᱤ ᱟᱨ ᱵᱟᱨᱭᱟ ᱦᱚᱯᱚᱱ ᱮᱨᱟ ᱥᱟᱶᱛᱮ ᱯᱩᱱᱭᱟᱹ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾

 ᱨᱟᱡᱽᱟᱹᱨᱤ ᱠᱮᱨᱤᱭᱚᱨ 

 ᱠᱚᱸᱜᱽᱨᱮᱥ ᱨᱮ ᱥᱮᱞᱮᱫᱚᱜ 

ᱜᱳᱣᱰᱟ ᱫᱚ ᱑᱙᱕᱓ ᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱯᱟᱴᱤᱨᱮᱭ ᱥᱮᱞᱮᱫ ᱮᱱᱟ ᱟᱨ ᱑᱙᱖᱒ ᱫᱷᱟᱹᱨᱤᱡ ᱢᱤᱫ ᱥᱚᱦᱮᱛ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱾ ᱤᱱᱟᱹ ᱚᱠᱛᱚᱨᱮ, ᱦᱟᱞᱚᱱᱥᱟᱨᱤᱯᱩᱨᱟ ᱨᱮᱱᱟᱜ ᱚᱸᱡᱚᱱᱮᱭ ᱥᱚᱨᱠᱟᱨᱤ ᱥᱳᱥᱟᱭᱴᱤ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱮᱱᱟ ᱟᱨ ᱛᱟᱭᱚᱢ ᱛᱮᱫᱚ ᱦᱳᱞᱱᱟᱨᱥᱤᱯᱩᱨᱟ ᱨᱤᱱᱤᱡ ᱛᱟᱞᱩᱠᱟ ᱩᱛᱱᱟᱹᱣ ᱵᱳᱰᱨᱮ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱾

᱑᱙᱖᱒ ᱨᱮ, ᱜᱳᱣᱰᱟ ᱫᱚ ᱢᱤᱫ ᱯᱷᱩᱨᱜᱟᱹᱞ ᱠᱮᱱᱰᱤᱰᱮᱴ ᱞᱮᱠᱟᱛᱮ ᱦᱟᱞᱱᱟᱨᱥᱤᱯᱩᱨᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱠᱚᱨᱱᱟᱴᱚᱠ ᱵᱤᱫᱷᱟᱱ ᱥᱚᱵᱷᱟ ᱨᱮᱭ ᱵᱟᱪᱷᱚᱱ ᱮᱱᱟ ᱾ ᱛᱟᱭᱚᱢ ᱛᱮ, ᱩᱱᱤ ᱫᱚ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱮ ᱑᱙᱖᱒ ᱠᱷᱚᱱ ᱑᱙᱘᱙ ᱫᱷᱟᱹᱨᱤᱡ ᱞᱮᱛᱟᱲ ᱛᱩᱨᱩᱭ ᱫᱷᱟᱣ ᱵᱤᱫᱷᱟᱱ ᱥᱚᱵᱷᱟ ᱨᱮᱭ ᱵᱟᱪᱷᱚᱱ ᱮᱱᱟ ᱾ ᱠᱚᱸᱜᱽᱨᱮᱥ ᱟᱜ ᱦᱟᱹᱴᱤᱧ ᱚᱠᱛᱚ ᱨᱮ ᱩᱱᱤ ᱫᱚ ᱠᱚᱸᱜᱽᱨᱮᱥ (ᱳ) ᱨᱮ ᱥᱮᱞᱮᱫ ᱠᱟᱛᱮ ᱢᱟᱨᱪ ᱑᱙᱗᱒ ᱠᱷᱚᱱ ᱢᱟᱨᱪ ᱑᱙᱗᱖ ᱫᱷᱟᱹᱨᱤᱡ ᱵᱤᱫᱷᱟᱱ ᱥᱚᱵᱷᱟᱨᱮ ᱵᱮᱯᱟᱦᱴᱟ ᱱᱮᱛᱟ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱱᱚᱵᱷᱮᱢᱵᱚᱨ ᱑᱙᱗᱖ ᱠᱷᱚᱱ ᱰᱤᱥᱮᱢᱵᱚᱨ ᱑᱙᱗᱗ ᱫᱷᱟᱹᱨᱤᱡ ᱾ ᱢᱩᱦᱤᱢᱱᱟᱝ (᱑᱙᱗᱖ - ᱗᱗) ᱚᱠᱛᱚᱨᱮ ᱩᱱᱤ ᱫᱚ ᱵᱮᱸᱜᱽᱞᱚᱨ ᱥᱮᱱᱴᱨᱟᱞ ᱡᱤᱦᱚᱞ ᱨᱮ ᱟᱠᱚᱴ ᱠᱟᱛᱮ ᱠᱚ ᱫᱚᱦᱚ ᱞᱮᱫᱮᱭᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 


 Prime Minister H. D. Deve Gowda Prime Ministers Office, Archived